
ขั้นตอนการช่วยเหลือผู้ประสบภัยการแทรกแซงจาก ต่างประเทศ
กรณีฉุกเฉิน
เวลานี้หากพบว่าบุคคลใดตกอยู่ในอันตรายร้ายแรง กรุณาโทรแจ้ง 111 และขอติดต่อฝ่าย จนท. ตำรวจนิวซีแลนด์
หากท่านไม่สามารถพูดคุยได้และท่านใช้โทรศัพท์มือถือ ให้อยู่ในความสงบและฟังข้อความแจ้ง "กด 55"
หากท่านไม่สามารถพูดคุยได้และท่านใช้โทรศัพท์บ้าน ให้ตั้งใจฟัง จนท. ผู้รับสายซึ่งจะแจ้งให้ท่านกดปุ่มใดๆเพื่อรับความช่วยเหลือ
ท่านสามารถช่วยเหลือได้ดังนี้
หากคนรู้จักของท่านประสบภัยการแทรกแซงจากต่างประเทศ:
· รับฟังและหมั่นให้กำลังใจ ยืนยันกับบุคคลเหล่านั้นว่าท่านเชื่อและพร้อมที่จะให้ความช่วยเหลือ
· หากเจ้าทุกข์รู้สึกว่าอาจมีการประทุษร้ายร่างกาย ให้ช่วยติดต่อ จนท. ตำรวจนิวซีแลนด์ ช่วยเตือนให้เจ้าทุกข์ติดต่อครอบครัวหรือญาติมิตรที่ไว้ใจได้เพื่อขอความช่วยเหลือ
· หากผู้ตกเป็นเหยื่อต้องการความช่วยเหลือด้านสุขภาพจิต แนะนำให้บุคคลนั้นพูดคุยกับแพทย์ แพทย์ประจำตัว หรือผู้เชี่ยวชาญด้านสุขภาพอื่นๆ ท่านยังสามารถช่วยค้นหาบริการเพิ่มเติมผ่านทาง Healthpoint หรือ มูลนิธิสุขภาพจิตได้อีกด้วย
ค้นหาข้อมูลเพิ่มเติมเกี่ยวกับการส่งเสริมสุขภาวะได้ที่เว็บไซต์ ความช่วยเหลือด้านสุขภาวะ ของ Health New Zealand
· สนับสนุนสวัสดิภาพทางออนไลน์ของบุคคล ช่วยบอกกล่าวให้ผู้ประสบภัยบล็อกหรือเลิกติดตามบัญชีใดๆ ที่มีพฤติการณ์ต่อไปนี้:
· น่าสงสัย
· มีการละเมิดด้วยคำขู่
· การคุกคามบุคคลหรือคนรู้จัก 
ศึกษาเพิ่มเติมเกี่ยวกับสวัสดิภาพทางออนไลน์ได้ที่นี่
· ช่วยเป็นหูเป็นตาให้ผู้ประสบภัยแจ้งการ แทรกแซงจากต่างประเทศต่อ จนท. ตำรวจนิวซีแลนด์หรือหน่วยข่าวกรองความมั่นคงแห่งนิวซีแลนด์หากเกิดสภาวการณ์ที่ผิด ปกติหรือรู้สึกไม่ถูกต้อง ไม่ว่าท่านจะใช้หนทางใด จนท. ก็จะดำเนินการโดยแน่ใจว่าข้อมูลของท่านไปถึงหน่วยงานที่รับผิดชอบโดยตรง
สามารถแจ้งการแทรกแซงจากต่างประเทศต่อ NZSIS และ จนท.ตำรวจได้ การแจ้งให้หน่วยงานอื่นของรัฐบาลนิวซีแลนด์ทราบนั้น ไม่ถือเป็นการรายงานอย่างเป็นทางการ 
ศึกษาเพิ่มเติมเกี่ยวกับขั้นตอนการรายงานได้ที่นี่
· ลองพิจารณาดูว่าการขอความช่วยเหลือทางกฎหมายอาจช่วยได้หรือไม่ ขึ้นอยู่กับสถานการณ์ เจ้าทุกข์อาจต้องการปรึกษาทนายความ โดยเฉพาะอย่างยิ่งหากมีการข่มขู่ คุกคาม หรือมีข้อกังวลอื่น ๆ เกี่ยวกับสิทธิของตน 
ศึกษาเพิ่มเติมเกี่ยวกับการขอรับความช่วยเหลือทางกฎหมายได้ที่นี่
· ศึกษาเพิ่มเติมเกี่ยวกับการรักษาสวัสดิภาพ กรุณาดูรายละเอียดด้าน "การคุ้มครอง" ได้ที่หน่วยความเข้มแข็งของชุมชนเพื่อรับมือกับการแทรกแซงจากต่างประเทศ เพื่อศึกษาเพิ่มเติมเกี่ยวกับการป้องกันตนเองและผู้อื่น
ดูรายละเอียดได้ที่ Safeguard ใน 'The Hub' ได้ที่นี่
หมายเหตุ: ท่านไม่จำเป็นต้องสืบสวนสถานการณ์ด้วยตนเอง การกระทำดังกล่าวอาจไม่ปลอดภัยต่อทั้งตัวท่านเองและบุคคลที่ประสบภัยการแทรกแซงจากต่าง ประเทศ
ขั้นตอนการช่วยเหลือผู้ที่ประสบภัยการแทรกแซง								จากต่างประเทศ

